CELEX: C2005/057/49
Language: da
Date: 2005-03-05 00:00:00
Title: Sag T-472/04: Sag anlagt den 20. november 2004 af Vassilios Tsarnavas mod Kommissionen for De Europæiske Fællesskaber

5.3.2005   
            
            
               DA
            
            
               Den Europæiske Unions Tidende
            
            
               C 57/29
            
         Sag anlagt den 20. november 2004 af Vassilios Tsarnavas mod Kommissionen for De Europæiske Fællesskaber
   (Sag T-472/04)
   (2005/C 57/49)
   Processprog: fransk
   Ved De Europæiske Fællesskabers Ret i Første Instans er der den 20. november 2004 anlagt sag mod Kommissionen for De Europæiske Fællesskaber af Vassilios Tsarnavas, Volos (Grækenland), ved avocat Nicolas Lhoëst, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Annullation af Kommissionens afgørelse af 23. december 2003, for så vidt som Kommissionen hverken har opført sagsøgeren på listen over de tjenestemænd, der foreslås forfremmet i forfremmelsesåret 1999, eller på listen over de tjenestemænd, som har gjort sig mest fortjent til en forfremmelse til lønklasse A4 i forfremmelsesårene 1998 og 1999, eller på listen over tjenestemænd forfremmet til lønklasse A4 i disse forfremmelsesår.
            
         
               —
            
            
               Annullation af alle hermed forbundne eller efterfølgende afgørelser.
            
         
               —
            
            
               Om fornødent: Annullation af Kommissionens afgørelse af 5. august 2004 om afslag på sagsøgerens klage.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har til støtte for søgsmålet gjort gældende, at der foreligger uregelmæssigheder i proceduren, tilsidesættelse af vedtægtens artikel 25, stk. 2, og artikel 45 og af principperne om ligebehandling og om god forvaltningsskik, samt endelig, at der er anlagt et åbenbart urigtigt skøn.